Notum sit omnibus quod Norgaudus de Tociaco laudante uxore sua Ermengardi dedit Sancte Marie Molismensi et monachis de Crisennon medietatem molendini de Baiser[on], et de piscibus qui in eo capti fuerint similiter medietatem, hoc solum retinens quod sua propria annona moletur sine multura quando ibi molere voluerit; et pro hoc dono dederunt illi monachi quatuor libras. Testes sunt: Humbaudus infans, Rotbertus Burgundio, Frogerius filius Andree.